**CSENGŐD KÖZSÉG POLGÁRMESTERE**

### 

### ELŐTERJESZTÉS

(a Képviselő-testület 2018. május 29-ei ülésére)

**TÁRGY: a nem közművel összegyűjtött háztartási szennyvízbegyűjtésérevonatkozóközszolgáltatóval kapcsolatos döntéshozatal**

A vízgazdálkodásról szóló 1995. évi LVII. törvény (továbbiakban: Vgtv.) 4. § (2) bekezdés d) pontja szerint a települési önkormányzat – a vízgazdálkodási tevékenységek, mint közfeladatok (közszolgáltatások) körében – köteles gondoskodni a településen található szennyvízbekötés nélküli ingatlanok estében a nem közművel összegyűjtött háztartási szennyvíz begyűjtésének szervezéséről és ellenőrzéséről.

**A Vgtv. 44/C. §[[1]](#footnote-1)** (1) A települési önkormányzat vagy azok társulása kötelezően ellátandó közszolgáltatásként a közüzemi csatornahálózatba vagy a vízgazdálkodási hatósági jogkör gyakorlásáról szóló kormányrendeletben meghatározott módon engedélyezett egyedi szennyvízkezelés után befogadóba nem vezetett háztartási szennyvíz begyűjtésére közszolgáltatást (a továbbiakban: közszolgáltatás) szervez és tart fenn. A nem közművel összegyűjtött háztartási szennyvíz átvételére köteles szennyvíztisztító telepet, szennyvízelvezető mű erre kijelölt elemét, a tavas vagy egyéb szennyvíztisztító művet (a továbbiakban együtt: átadási hely) a vízügyi hatóság - az átadás helye szerint illetékes települési önkormányzat jegyzője véleményének kikérésével - jelöli ki.

A Vgtv. szabályozza, hogy a közszolgáltatást végző milyen személyi, tárgyi feltételeknek kell, hogy megfeleljen a feladat ellátásához, valamint azt, hogy az önkormányzat ezen feladatot ellátóval írásban közszolgáltatási szerződést köt legfeljebb 10 évre.

Csengőd Község Önkormányzata a fenti feladat ellátására közszolgáltatási szerződést nem kötött, erre tekintettel a beszerzési eljárást folytatott le Csengőd közigazgatási területén a nem közművel összegyűjtött háztartási szennyvíz begyűjtésére.

Bács-Kiskun Megyei Katasztrófavédelmi Igazgatóság Területi Vízügyi Hatóság által vezetett nyilvántartás alapján az alábbi nem közművel összegyűjtött háztartási szennyvíz begyűjtésére jogosult közszolgáltatóknak került kiküldése az ajánlatkérés:

|  |  |  |
| --- | --- | --- |
| **Név** | **Cím** | **Nyilvántartásba vételi határozat száma** |
| Gulyás és Társa Kft. | 6221 Akasztó, Deák Ferenc u. 8. | 35300/2349-5/2015.ált. |
| Somogyi István | 6070 Izsák, Kossuth L. u. 89. | 35300/6030-1/2015.ált. |
| Szabó János | 6200 Kiskőrös, Bajcsy-Zs. u 2.. | 98145-1-3/2014 |
| Vadkert Komszolg Kft. | 6230 Soltvadkert, Kossuth Lajos u. 6. | 98050-1-4/2014 |

Az ajánlattételi határidőben egy ajánlat érkezett Gulyás és Társa Kft., amelynek ajánlata megfelel a jogszabályi rendelkezéseknek.

Az ajánlat az ürítés díját 3 048.- Ft/m3 .

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2018. május 28.**

**LajterFerenc sk.**

polgármester

**H A T Á R O Z A T- J A V A S L A T**

Csengőd Község Önkormányzatának Képviselő-testülete

* + - 1. nem közművel összegyűjtött háztartási szennyvíz begyűjtése vonatkozásában 2018. június 1. -2019. december 31. közötti időtartamra a vízgazdálkodásról szóló 1995. évi LVII. törvény 44/G.§-a alapján közszolgáltatási szerződést köt Gulyás és Társa Kft-vel (6221 Akasztó, Deák Ferenc u. 8.)

1. felhatalmazza a jegyzőt a nem közművel összegyűjtött háztartási szennyvíz begyűjtésére vonatkozó közszolgáltatásról szólóönkormányzati rendelet-tervezet előkészítésre.

**Felelős:** polgármester

**Határidő:** azonnal

1. [↑](#footnote-ref-1)